CELEX: 22013D0103
Language: mt
Date: 2013-06-14 00:00:00
Title: Deċiżjoni tal-Kumitat Konġunt taż-ŻEE Nru 103/2013 tal- 14 ta’ Ġunju 2013 li temenda l-Anness I (Kwistjonijiet veterinarji u fitosanitarji) tal-Ftehim ŻEE

28.11.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/3
               
            DEĊIŻJONI TAL-KUMITAT KONĠUNT TAŻ-ŻEE
      Nru 103/2013
      tal-14 ta’ Ġunju 2013
      li temenda l-Anness I (Kwistjonijiet veterinarji u fitosanitarji) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 1064/2012 tat-13 ta’ Novembru 2012 li jemenda l-Anness X għar-Regolament (KE) Nru 999/2001 tal-Parlament Ewropew u tal-Kunsill rigward il-lista ta’ testijiet rapidi (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 1190/2012 tat-12 ta’ Diċembru 2012 dwar mira tal-Unjoni għat-tnaqqis tas-Salmonella Enteritidis u s-Salmonella Typhimurium f’qatgħat tad-dundjani, kif stabbilit fir-Regolament (KE) Nru 2160/2003 tal-Parlament Ewropew u tal-Kunsill (2) għandu jiġi inkorporat fil-Ftehim ŻEE.
               
            
                  (3)
               
               
                  Id-Deċiżjoni ta’ Implimentazzjoni tal-Kummissjoni 2012/762/UE tas-6 ta’ Diċembru 2012 li temenda d-Deċiżjoni 2009/821/KE fir-rigward tal-listi ta’ postijiet ta’ spezzjoni fuq il-fruntiera u l-unitajiet veterinarji fi Traces (3) għandha tiġi inkorporata fil-Ftehim ŻEE.
               
            
                  (4)
               
               
                  Id-Deċiżjoni ta’ Implimentazzjoni tal-Kummissjoni 2012/786/UE tat-13 ta’ Diċembru 2012 li temenda d-Deċiżjoni 2010/221/UE fir-rigward ta’ miżuri nazzjonali għall-prevenzjoni tal-introduzzjoni ta’ ċertu mard fl-annimali akkwatiċi f’partijiet tal-Irlanda, il-Finlandja u r-Renju Unit (4) għandha tiġi inkorporata fil-Ftehim ŻEE.
               
            
                  (5)
               
               
                  Ir-Regolament (UE) Nru 1190/2012 jħassar ir-Regolament tal-Kunsill (KE) Nru 584/2008 (5), li jinsab inkorporat fil-Ftehim ŻEE u li konsegwentement għandu jitħassar skont il-Ftehim ŻEE.
               
            
                  (6)
               
               
                  Din id-Deċiżjoni tikkonċerna l-leġiżlazzjoni dwar kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. B’hekk, din id-Deċiżjoni ma tapplikax għal-Liechtenstein.
               
            
                  (7)
               
               
                  L-Anness I tal-Ftehim ŻEE għandu għaldaqstant jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE għandu jiġi emendat kif ġej:
      
                  1.
               
               
                  l-inċiż li ġej hu miżjud fil-punt 39 (id-Deċiżjoni tal-Kummissjoni 2009/821/KE) fil-parti 1.2:
                  
                              “—
                           
                           
                              
                                 32012 D 0762: Id-Deċiżjoni ta’ Implimentazzjoni tal-Kummissjoni 2012/762/UE tas-6 ta’ Diċembru 2012 (ĠU L 336, 8.12.2012, p. 94).”
                           
                        
            
                  2.
               
               
                  L-inċiż li ġej jiżdied fil-punt 94 (id-Deċiżjoni tal-Kummissjoni 2010/221/KE) fil-parti 4.2:
                  
                              “—
                           
                           
                              
                                 32012 D 0786: Id-Deċiżjoni ta’ Implimentazzjoni tal-Kummissjoni 2012/786/UE tat-13 ta’ Diċembru 2012 (ĠU L 347, 15.12.2012, p. 36).”
                           
                        
            
                  3.
               
               
                  l-inċiż li ġej hu miżjud fil-punt 12 (ir-Regolament (KE) Nru 999/2001 tal-Parlament Ewropew u tal-Kunsill) fil-parti 7.1:
                  
                              “—
                           
                           
                              
                                 32012 R 1064: Ir-Regolament tal-Kummissjoni (UE) Nru 1064/2012 tat-13 ta’ Novembru 2012 (ĠU L 314, 14.11.2012, p. 13).”
                           
                        
            
                  4.
               
               
                  It-test tal-punt 51 (ir-Regolament tal-Kummissjoni (KE) Nru 584/2008) fil-parti 7.2 jiġi sostitwit b’dan li ġej:
                  “32012 R 1190: Ir-Regolament tal-Kummissjoni (UE) Nru 1190/2012 tat-12 ta’ Diċembru 2012 dwar mira tal-Unjoni għat-tnaqqis tas-Salmonella Enteritidis u s-Salmonella Typhimurium f’qatgħat tad-dundjani, kif stabbilit fir-Regolament (KE) Nru 2160/2003 tal-Parlament Ewropew u tal-Kunsill (ĠU L 340, 13.12.2012, p. 29).”
               
            Artikolu 2
      It-testi tar-Regolamenti (KE) Nru 1064/2012 u (KE) Nru 1190/2012 u d-Deċiżjonijiet ta’ Implimentazzjoni 2012/762/KE u 2012/786/KE li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma awtentiċi.
      Artikolu 3
      Din id-Deċiżjoni għandha tidħol fis-seħħ fil-15 ta’ Ġunju 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-14 ta’ Ġunju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 314, 14.11.2012, p. 13.
      
         (2)  ĠU L 340, 13.12.2012, p. 29.
      
         (3)  ĠU L 336, 8.12.2012, p. 94.
      
         (4)  ĠU L 347, 15.12.2012, p. 36.
      
         (5)  ĠU L 162, 21.6.2008, p. 3.
      
         (*)  Ma huwa indikat l-ebda rekwiżit kostituzzjonali.